open-index/open-wikipedia-markdown huggingface dataset:
லெசுலி குணவர்தன

**லெசுலி சைமன் குணவர்தன** (*Leslie Simon Goonewardene*, ; 31 அக்டோபர் 1909 – 11 ஏப்ரல் 1983) இலங்கையின் மூத்த இடதுசாரி அரசியல்வாதி ஆவார். இலங்கையின் முதலாவது அரசியல் கட்சியான லங்கா சமசமாஜக் கட்சியை 1935 ஆம் ஆண்டில் தொடங்கி, அதன் பொதுச் செயலாலராக 1935 முதல் 1977 வரை பணியாற்றினார். குணவர்தன இந்திய விடுதலை இயக்கத்திலும், இலங்கை விடுதலை இயக்கத்திலும் முக்கிய பங்காற்றினார். இவர் விடுதலை இயக்கத்திற்குத் தலைமை தாங்கி நடத்தியமைக்காக இலங்கையின் தேசிய வீரராக மதிக்கப்படுகிறார்.

இலங்கையில் மேல் மாகாணத்தில் பாணந்துறையில் செல்வாக்குமிக்க குடும்பம் ஒன்றில் பிறந்த குணவர்தன, மெதடிசக் கிறித்தவராக வளர்க்கப்பட்டார். ஆங்கில-மூலப் பாடசாலைகளில் கல்வி பயின்ற இவர், ஆங்கிலம், சிங்களம் ஆகிய மொழிகளில் பேச அவல்லவர். அக்காலத்தைய மார்க்சியப் பரப்புரைகளால் ஈர்க்கப்பட்டார். இலண்டன் பொருளியல் பள்ளியில் அரசறிவியல் பயின்றார். அங்கு அவர் அவரது பேராசிரியர் அரோல்டு லாசுக்கியின் தாக்கத்துக்குள்ளானார். இலண்டனில் இருந்து இலங்கை திரும்பி, 1935 திசம்பர் 18 இல் லங்கா சமசமாஜக் கட்சியைத் தொடங்கினார். இரண்டாம் உலகப் போர்க் காலத்தில் போர்-எதிர்ப்பு இயக்கத்தின் மூலமாகக் கட்சியை வழி நடத்தினார். இதன் காரணமாக கட்சி தடை செய்யப்பட்ட போது, இலங்கையில் இருந்து இந்தியாவிற்குத் தப்பிச் சென்றார்.

இந்தியாவில், அவர் போல்செவிக்-லெனினியக் கட்சியை நிறுவினார், புரட்சிகர திரொத்சுக்கியவாதக் கட்சியாக, தெற்காசியாவில் விடுதலை மற்றும் சோசலிசத்திற்காக பரப்புரை செய்தது. மகாத்மா காந்தியின் வெள்ளையனே வெளியேறு இயக்கத்தில் குறிப்பிடத்தக்க நபராக இருந்தார். 1947 இல் பிரித்தானியாவில் இருந்து இந்தியா விடுதலை பெற்றது, தொடர்ந்து 1948 இல், இலங்கை விடுதலை பெற்றது. 1940 முதல் 1960 வரை லங்கா சமசமாஜக் கட்சி இலங்கையின் முக்கிய எதிர்க்கட்சியாக விளங்கியது. இதன் மூலம், வங்கி, கல்வி, கைத்தொழில், ஊடகம், வணிகத் துறை நிறுவனங்களை தேசியமயமாக்குவதன் மூலம் முன்னாள் பிரித்தானியக் குடியேற்ற நாடாகிய இலங்கையை சோசலிசக் குடியரசாக மாற்ற குணவர்தன முயன்றார். 1960களில், சமசமாசக் கட்சி ஐக்கிய முன்னணிக் கூட்டணியை வழிநடத்தி, உலகின் முதலாவது பெண் பிரதமரை ஆட்சிக்கு கொண்டு வந்தது. தொடக்கத்தில் அமைச்சுப் பதவியை ஏற்ப மறுத்த லெசுலி குணவர்தன, 1970 தேர்தலில் கூட்டணி பெற்ற பெரும் வெற்றியை அடுத்து மூத்த அமைச்சுப் பதவியை ஏற்றார். இவர் தேசியவாத சிங்களம் மட்டும் சட்டத்தின் தீவிர எதிர்ப்பாளராக இருந்தார்.

லெஸ்லி குணவர்தன அணிசேரா இயக்கம், நான்காம் அனைத்துலகம் ஆகிய அமைப்புகளில் முக்கிய பங்காற்றினார். 1977 தேர்தலில் கூட்டணி பெரும் தோல்வியைச் சந்தித்ததை அடுத்து, குணவர்தன அரசியலில் இருந்து ஓய்வு பெற்றார்.

## தேர்தல் வரலாறு

## மேற்கோள்கள்

பகுப்பு:1909 பிறப்புகள்
பகுப்பு:1983 இறப்புகள்
பகுப்பு:லங்கா சமசமாஜக் கட்சி அரசியல்வாதிகள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:சிங்கள அரசியல்வாதிகள்
பகுப்பு:சிங்கள எழுத்தாளர்கள்
பகுப்பு:இலங்கை கிறித்தவர்கள்
பகுப்பு:இந்திய விடுதலைப் போராட்ட வீரர்கள்
பகுப்பு:களுத்துறை மாவட்ட நபர்கள்
காலூர் ஊராட்சி (திருவண்ணாமலை)

**காலூர் ஊராட்சி**, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1455 ஆகும். இவர்களில் பெண்கள் 751 பேரும் ஆண்கள் 704  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# சின்னகாலூர்
# காலூர்ஆதிதிராவிடர்காலனி
# செல்வநகர்
# காலூர்

## சான்றுகள்

பகுப்பு:திருவண்ணாமலை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
பாசிர் பெலாங்கி

**பாசிர் பெலாங்கி** (ஆங்கிலம்: *Pasir Pelangi*; மலாய்: *Pasir Pelangi*) என்பது மலேசியா, ஜொகூர் மாநிலத்தில், ஜொகூர் பாரு  மாவட்டத்தில், ஜொகூர் பாருவில் ஓர் அரச கிராமம் (*Royal Village*) ஆகும். 

இந்த அரச கிராமம் 1900-களின் முற்பகுதியில் ஜொகூர் சுல்தான் இப்ராகிம் இஸ்மாயில் (*Sultan Ibrahim Sir Abu Bakar*) ஆட்சியின் போது நிறுவப்பட்டது. பாசிர் பெலாங்கியின் முக்கிய இடங்கள் அங்கு அமைந்துள்ள பல அரண்மனைகள் ஆகும். ஒரு நூற்றாண்டிற்கு முன்னர் கட்டப்பட்ட பல அரண்மனைகள் அங்கு உள்ளன.

## பொது

பாசிர் பெலாங்கி கிராமப் பகுதி பாக்கார் பத்து கிராமத்தின் (*Bakar Batu*) ஒரு பகுதியாக உள்ளது. பாக்கார் பத்துவில் தாமான் இசுகந்தர், தாமான் செந்தோசா, பெர்மாஸ் ஜெயா (*Permas Jaya*) போன்ற பல வீட்டு மனை குடியிருப்புகள் உள்ளன. 

## வரலாறு

பாக்கார் பத்து கிராமத்தில் முதலில் மலாய்க்காரர்களும் ஜாவானியர்களும் குடியேறினார்கள். 19 - 20-ஆம் நூற்றாண்டுகளில் அப்போதைய சுல்தான் இப்ராகிம் இஸ்மாயிலுக்கு சொந்தமான ரப்பர் தோட்டங்களில் பணிபுரிந்தனர்.

அவர்கள் பல வருடங்கள் பணிபுரிந்தனர். அதன் பிறகு, புறநகர்ப் பகுதியில் அவர்கள் தங்குவதற்கு ஓர் இடத்தைக் கண்டுபிடித்தனர். அந்த இடம் அப்போது தெப்ராவ் பக்கார் பத்து என்று அழைக்கப்பட்டது. 1915-ஆம் ஆண்டில் அவர்களுக்கு நில உரிமைச் சான்றிதழ்கள் வழங்கப்பட்டன.

## மேற்கோள்

## மேலும் காண்க
* பாக்கார் பத்து
* லார்க்கின்
* பாசீர் கூடாங் 
* தெப்ராவ்
* தம்போய் 
* பிளந்தோங் 
* உலு திராம்
* தாமான் ஜொகூர் ஜெயா

பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
தாமான் ஜொகூர் ஜெயா

**தாமான் ஜொகூர் ஜெயா** (ஆங்கிலம்: *Taman Johor Jaya*; மலாய்: *Taman Johor Jaya*; சீனம்: 柔佛再也; ஜாவி: جوهر جاي) என்பது மலேசியா, ஜொகூர், ஜொகூர் பாரு மாவட்டம், ஜொகூர் பாருவில் அமைந்துள்ள ஒரு புறநகர்ப்பகுதி ஆகும்.

தாமான் ஜொகூர் ஜெயா பெரும்பாலும் குடியிருப்பு வீடுமனைப் பகுதிகளைக் கொண்டது. அத்துடன் இந்தப் புறநகர்ப்பகுதி இலகுவான தொழில்துறை மற்றும் வணிக வளாகங்களையும் கொண்டுள்ளது. இங்கு வாழும் தமிழர்களில் பெரும்பாலோர் சிங்கப்பூரில் தொழில் செய்பவர்களாக உள்ளனர்.

## வரலாறு

1983-ஆம் ஆண்டில் டெய்மன் மேம்பாட்டு நிறுவனம் (*Daiman Development Berhad*); ஜொகூர் ஜெயாவை உருவாக்கியது. முதல் கட்டமாக ஜொகூர் ஜெயாவில் ஒற்றை மாடி வீடுகள் கட்டப் பட்டன.

1987-ஆம் ஆண்டு வீடுகளின் கட்டுமானப் பணிகள் நிறைவு அடைந்தன. ஆனால் கட்டப்பட்ட வீடுகள் அனாமதேயப் பேர்வழிகளால் உடைக்கப்பட்டு சேதம் அடைகின்றன எனும் செய்திகள் காரணமாக ஆரம்பத்தில் குடியிருப்பாளர்கள் தங்கள் வீடுகளுக்குச் செல்லத் தயங்கினர்.

### வீடமைப்புத் திட்டங்கள்

இருப்பினும் 1989 ஜனவரி மாதம் ஆங்கேரிக் (*Anggerik*); டெடாப் (*Dedap*); தெராத்தாய் (*Teratai*) எனும் மூன்று வீடமைப்புத் திட்டங்கள் செயல்படுத்தப்படும் என டெய்மன் மேம்பாட்டு நிறுவனம் அறிவித்தது. அந்தத் திட்டங்களில் ஒற்றை மாடி வீடுகள்; இரட்டை அடுக்கு மாடி வீடுகள்; கடைவீடுகள் மற்றும் விளையாட்டு வளாகம் போன்றவை கட்டப் படுவதற்கு திட்டமிடப் பட்டது.

1992-இல் நிறைவு அடைந்த இந்த மூன்று வீடமைப்புத் திட்டங்களின் மூலமாக 11,132 குடியிருப்பு வீடுகள் கட்டப்பட்டன. 1992 - 1993-ஆம் ஆண்டுகளுக்கு இடையில் கீம்போங் (*Keembong*) மற்றும் சரோஜா (*Seroja*) வீடமைப்புத் திட்டங்கள் நிறைவு அடைந்தன.

## மக்கள்தொகை

2010-ஆம் ஆண்டு வீட்டு மக்கள்தொகை கணக்கெடுப்பின்படி, ஜொகூர் ஜெயாவில் மொத்தம் 16,000 குடும்பங்கள் உள்ளன. அங்கு வாழும் மக்களில் 49% சீனர்கள்; 44% மலாய்க்காரர்கள்; மற்றும் 7% இந்தியர்கள்.

கணிசமான எண்ணிக்கையில், தொழிலாளர்களாக வேலை செய்யும் இந்தோனேசியர்கள்; நைசீரியர்கள்; வியட்நாமியர்கள் போன்ற வெளிநாட்டினரும் உள்ளனர்.

## மேற்கோள்

## மேலும் காண்க
* பாக்கார் பத்து
* லார்க்கின்
* பாசீர் கூடாங் 
* தெப்ராவ்
* தம்போய் 
* பிளந்தோங் 
* உலு திராம்
* பாசிர் பெலாங்கி

‎

பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்
மைத்ரேய உபநிடதம்

**மைத்ரேய உபநிடதம்** (*Maitreya Upanisha*d) (சமஸ்கிருதம்: मैत्रेय उपनिषत्) சமசுகிருதத்தில் இயற்றப்பட்ட இது  இந்து சமயத்தின் சிறிய உபநிடதங்களில் ஒன்றாகும். சாம வேதத்தைச் சேர்ந்த 16 உபநிடதங்களில் ஒன்றான இது 20 சந்நியாச உபநிடதங்களில் ஒன்றாக வகைப்படுத்தப்பட்டுள்ளது. மேலும் வேதாந்த உபநிடதங்களில் ஒன்றான இது  108 உபநிடதங்களின் நவீன சகாப்தத் தொகுப்பில் இராமனால் அனுமனுக்குக் கூறப்பட்டதாகச் சொல்லப்படும் முக்திகா நியதி வரிசை 29 இல் பட்டியலிடப்பட்டுள்ளது.

துறத்தல் மற்றும் சுய அறிவு ஆகியவை மோட்சத்திற்கான பாதை (விடுதலை மற்றும் ஆன்மீக சுதந்திரம்) என்று உபநிடதம் கூறுகிறது. "ஒவ்வொரு நபரின் இதயத்திலும் இறைவன் இருக்கிறார். அவர் காரணத்தின் அசைவின் சாட்சியாகவும், மிகுந்த அன்பின் பொருளாகவும் இருக்கிறார்" என்று உபநிடதம் கூறுகிறது.  ஒருவன் உலகத்தைத் துறந்து, சுயத்தின் பேரானந்தத்தை அடைய வேண்டும், மேலும், பிரம்மத்துடன் ஒன்றாக ஆக வேண்டும். ஒரு மனிதனில் மாயை அழிந்தால், ஞானம் பிறக்கிறது.

உபநிடதத்தின் 2 மற்றும் 3 அத்தியாயங்களில், சிவன் மைத்ரேய முனிவருக்கு மிக உயர்ந்த யதார்த்தத்தின் (பிரம்மம்) இரகசியத்தை உபதேசிக்கிறார். ஆன்மா, பிரம்மம் மற்றும் சிவன் ஆகியோர் ஒன்றே என்று உரை கூறுகிறது, ஒருவரின் உண்மையான சாரமான ஆன்மாவைப் புரிந்து கொள்ள வேண்டும். மேலும் "நானே அவர்" என்ற எண்ணத்துடன் அவரை வணங்க வேண்டும்.

இந்து சமயத்தின் அத்வைத வேதாந்த பாரம்பரியத்தில் கைவிடப்பட்ட சந்தியா சடங்குகள் மற்றும் சடங்குகளின் பதிவு, இந்த வளர்ச்சிக்கான காரணத்துடன் இருப்பதாக இந்தியவியலாளர் பேட்ரிக் ஆலிவெல் கூறுகிறார்.

## சொற்பிறப்பியல்
"மைத்ரேயா" என்ற வார்த்தைக்கு "பரோபகாரம்" அல்லது "நட்பு" என்று பொருள். இந்த உரைக்கு *மைத்ரேயோபநிஷத்* என்றும் பெயர் உண்டு.

## காலவரிசை
ஆறு சந்நியாச உபநிடதங்களான ஆருணேய உபநிடதம், கதாசுருதி உபநிடதம், பிரம்ம உபநிடதம், பரமகம்ச உபநிடதம், ஜபால உபநிடதம் இலகு உபநிடதம் ஆகியன கிமு 1-ஆம் மில்லினியத்தின் கடைசி சில நூற்றாண்டுகளில் எழுதப்பட்டன. அதைத் தொடர்ந்து ஆசிரம உபநிடதங்கள் கிபி 300 இல் முடிக்கப்பட்டன என்று பேட்ரிக் ஆலிவெல் கூறுகிறார். மைத்ரேய உபநிடதமானது 1வது மில்லினியத்தின் இடைக்காலத்தில் ஆசிரம உபநிடத்தத்தைப் பின்பற்றிய இளைய உபநிடதங்களில் ஒன்றாகும்.

### கையெழுத்துப் பிரதிகள்
ஒன்று வட இந்தியாவிலிருந்தும் ஒன்று தெற்கிலிருந்தும்  மைத்ரேய உபநிடதத்தின் கையெழுத்துப் பிரதிகளின் இரண்டு பதிப்புகள் நவீன காலத்தில் இருந்து வந்துள்ளன.   இவை முதன்மையாக அத்தியாயம் 2 இல் வேறுபடுகின்றன. ஆனால் செய்தி அடிப்படையில் ஒன்றே.  தென்னிந்திய கையெழுத்துப் பிரதி 108 உபநிடதங்களின் தொகுப்பின் ஒரு பகுதியாகும், மேலும் இது பொதுவாக மொழிபெயர்க்கப்பட்ட பதிப்பாகும். 

மைத்ரேய உபநிடதத்திற்கு *மைத்ரேயி உபநிஷத்* என்றும் இரண்டு நூல்களில் பெயரிடப்பட்டுள்ளது.   இந்தியவியலாளர் சுக்ரட்டர் இது ஒரு பிழை என்று கூறுகிறார், ஆனால் இது பல கையெழுத்துப் பிரதி சேகரிப்புகளுக்கு பரவியுள்ளது.  

## சான்றுகள்

## உசாத்துணை
*
*
*
*
*
*

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
அல்லைல் குளோரைடு

**அல்லைல் குளோரைடு** (*Allyl chloride*) என்பது CH2=CHCH2Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த நிறமற்ற நீர்மம் தண்ணீரில் கரையாது ஆனால் பொதுவான கரிம கரைப்பான்களில் கரையும். நெகிழிகள் உற்பத்திக்குப் பயன்படும் எபிகுளோரோவைதரின் தயாரிப்புக்கு இச்சேர்மம் பெரும்பாலும் பயன்படுகிறது. ஆல்கைலேற்றும் முகவரான அல்லைல் குளோரைடு புரோப்பலீனின் குளோரினேற்ற வழிப்பெறுதி என்று வகைப்படுத்தப்படுகிறது.  
## தயாரிப்பு
### ஆய்வக அளவு
அல்லைல் ஆல்ககாலுடன் பாசுபரசு முக்குளோரைடைச் சேர்த்து முதன்முதலில் 1857 ஆம் ஆண்டு அல்லைல் குளோரைடு தயாரிக்கப்பட்டது. அகசுட்டி கேகார்சும் ஆகசுட்டு ஆப்மானும் இத்தயாரிப்பை நிகழ்த்தினர். நவீன தயாரிப்பு நெறிமுறைகள் இந்த அணுகுமுறையை சிக்கனமாக்குகின்றன. ஒப்பீட்டளவில் விலையுயர்ந்த பாசுபரசு முக்குளோரைடிற்குப் பதிலாக ஐதரோகுளோரிக் அமிலத்துடன் தாமிரம்(I) குளோரைடு போன்ற வினையூக்கி வினையில் பயன்படுத்தப்படுகிறது.  
## தொழிற்சாலை அளவு
புரோப்பைலீனை குளோரினேற்றம் செய்து பெருமளவில் அல்லைல் குளோரைடு தயாரிக்கப்படுகிறது. தாழ் வெப்பநிலைகளில் 1,2-இருகுளோரோபுரோப்பேன் உருவாகும். ஆனால் 500 பாகை செல்சியசு வெப்பநிலையில் அல்லைல் குளோரைடு உருவாகிறது. 
:CH3CH=CH2  +  Cl2   →  ClCH2CH=CH2  +  HCl
1997 ஆம் ஆண்டில் இந்த வழிமுறையில் 800,000 டன்கள் அல்லைல் குளோரைடு உற்பத்தி செய்யப்பட்டதாக மதிப்பிடப்பட்டுள்ளது.
## வினைகளும் பயன்களும்
அல்லைல் குளோரைடின் பெரும்பகுதி எபிகுளோரோ ஐதரினாக மாற்றப்படுகிறது.  அல்லைல் ஆல்ககால், அல்லைலமீன், அல்லைல் ஐசோதயோசயனேட்டு மற்றும் 1-புரோமோ-3-குளோரோபுரோப்பேன் ஆகியவை வணிகரீதியான குறிப்பிடத்தக்க பிற வழித்தோன்றல்களில் அடங்கும்.

அல்கைலேற்றும் முகவராக, கடுகு எண்ணெய் போன்ற மருந்துகள் மற்றும் பூச்சிக்கொல்லிகள் தயாரிப்பதில் அல்லைல் குளோரைடு பயனுள்ளதாக இருக்கும்.
### விளக்க வினைகள்
அல்லைல் குளோரைடின் வினைத்திறனை விளக்குவது அல்லைல் சயனைடுக்கான (CH2=CHCH2CN) இதன் சயனேற்ற வினையாகும்.  அல்கைல் ஆலைடு வினைத்திறன் வாய்ந்தது என்பதால், இது ஈரல்லைலைக் கொடுக்க குறைக்கும் இணைப்பிற்கு உட்படுகிறது:
:2 ClCH2CH=CH2  +  Mg  →   (CH2)2(CH=CH2)2  +  MgCl2
பல்லேடியம்(0) உடன் ஆக்சிசனேற்ற கூட்டாக வினைபுரிந்து அல்லைல்பலேடியம் குளோரைடு இருபடியைக் (C3H5)2Pd2Cl2  கொடுக்கிறது.  ஐதரசன் ஆலைடு நீக்க வினையில் வளையபுரோப்பீனை அளிக்கிறது.
## பாதுகாப்பு
அல்லைல் குளோரைடு மிகவும் நச்சுத்தன்மையுடையது மற்றும் எரியக்கூடியது. கண் பாதிப்புகள் தாமதமாகி  பார்வைக் குறைபாட்டிற்கு வழிவகுக்கும்.
## மேலும் பார்க்க
* அல்லைல் புரோமைடு
* அல்லைல் அயோடைடு
## மேற்கோள்கள்

## புற இணைப்புகள்
*
*
*IARC Monograph *Allyl chloride.

பகுப்பு:அல்லைல் சேர்மங்கள்
பகுப்பு:கரிமகுளோரைடுகள்
தூங்கும் புத்தர் மலை

**தூங்கும் புத்தர் மலை** (*Sleeping Buddha Hill*) இந்தியாவின் கர்நாடக மாநிலம் யாத்கிர் மாவட்டத்தின் சாகாப்பூர் நகருக்கு அருகில் அமைந்துள்ளது. தென்மேற்கு திசையில் கிடைமட்டமாகப் பார்க்கும்போது தூங்கும் புத்தரின் தோற்றத்தைத் தரும் 4 சிறிய மலைகளால் இந்த மலை உருவாக்கப்பட்டுள்ளது. பீமராயனகுடி மற்றும் சாகாப்புர் இடையே தூங்கும் புத்தர் மலை அமைந்துள்ளது. கர்நாடக மாநில நெடுஞ்சாலை எண் 16 மலைக்கு அருகில் செல்கிறது. சாரா பசவேசுவரா கோயிலுடன் தூங்கும் புத்தர் மலையும் சாகாப்பூர் நகரத்தின் முக்கிய ஈர்ப்புகளில்  ஒன்றாகும்.
## மேலும் பார்க்க
*யாதகிரி
*குல்பர்கா
## மேற்கோள்கள்

பகுப்பு:கர்நாடகத்தில் உள்ள மலைகள்
பகுப்பு:யாத்கிர் மாவட்டம்
சாம்பல் புதர்சிட்டு

**சாம்பல் புதர்சிட்டு** (*சாக்சிகோலா பெரியசு*) என்பது முயூசிகாபிடே குடும்பத்தில் உள்ள ஒரு வகை குருவிச் சிற்றினமாகும். இது இமயமலை, தெற்கு சீனா, தைவான், நேபாளம் மற்றும் தென்கிழக்காசியாவின் பிரதான நிலப்பகுதிகளில் காணப்படுகிறது.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## படங்கள்

படிமம்:Grey Bushchat (Male) I IMG 6746.jpg|8,000 அடி உயரத்தில் குஞ்சுகளுக்கான தீவனத்துடன் சாம்பல் புதர்சிட்டு (ஆண்), குலு - இந்தியாவின் இமாச்சல பிரதேசத்தின் மணாலி மாவட்டம்
படிமம்:Grey Bushchat (Male)- Himachal- I IMG 3193.jpg|இந்தியாவின் இமாச்சல பிரதேசத்தின் மணாலி மாவட்டம், ஆண் சாம்பல் புதர்சிட்டு
படிமம்:Grey Bushchat (Female)- Himachal- I2 IMG 3246.jpg|8,000 அடி உயரத்தில் குஞ்சுகளுக்கான தீவனத்துடன் சாம்பல் புதர்சிட்டு (பெண்), குலு - இந்தியாவின் இமாச்சல பிரதேசத்தின் மணாலி மாவட்டம்
படிமம்:Grey Bushchat at Sattal India DSCN9911 1.jpg|சாட்டல் இந்தியாவில் ஆண் சாம்பல் புதர்சிட்டு
படிமம்:Grey bush chat (Saxicola ferreus) 1.jpg|நேபாளத்தின் நாகர்கோட்டில்


## மேற்கோள்கள்

## வெளி இணைப்புகள்

* Xeno-canto: சாம்பல் புஷ் அரட்டையின் ஆடியோ பதிவுகள்

பகுப்பு:வடகிழக்கு இந்தியப் பறவைகள்
பகுப்பு:சீனப் பறவைகள்
ஜெர்டான் புதர்சிட்டு

**ஜெர்டான் புதர்ச்சிட்டு** (*Jerdon's bush chat*)(***சாக்சிகோலா ஜெர்டோனி***) என்பது மஸ்கிகாபிடே குடும்பத்தில் உள்ள ஒரு வகை பறவை சிற்றினம் ஆகும். இதனுடைய பொதுப் பெயர் அறுவை சிகிச்சை நிபுணர்-இயற்கை மருத்துவர் தாமஸ் சி. ஜெர்டனை நினைவுபடுத்துகிறது.

## பரவல்
ஜெர்டான் புதர்சிட்டு மிகப் பெரிய வரம்பைக் கொண்டுள்ளது. இது வங்காளதேசம், சீனா, இந்தியா, லாவோஸ், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இந்த இனம் மியான்மரில் அழிந்து போகும் நிலையில் உள்ளது. நேபாளத்தில் உள்ள சுக்லா பாண்டா தேசிய பூங்கா இதன் பரவலின் மேற்கு எல்லையாக உள்ளது.

## மேற்கோள்கள்

## வெளி இணைப்புகள்
* பேர்ட் லைஃப் இன்டர்நேஷனல்: ''ஜெர்டனின் புஷ்சாட்''
* Xeno-canto: ஜெர்டனின் புஷ் அரட்டையின் ஆடியோ பதிவுகள்

பகுப்பு:வடகிழக்கு இந்தியப் பறவைகள்
செம்பருந்து குயில்

**செம்பருந்து குயில்** (*Rufous hawk-cuckoo*) அல்லது **வடபருந்து குயில்** (***கையிரோகாக்சிக்சு கைப்பர்ரித்ரசு***) என்பது குக்குலிடே குடும்பத்தில் உள்ள ஒரு பறவை சிற்றினமாகும். இது முன்பு கோட்ஜ்சன்சு பருந்து குயில் (*கைரோகோசிக்சு புகாக்சு*) உடன் தொடர்புடையதாகக் கருதப்பட்டது மற்றும் *[[குக்குலசு]]* பேரினத்தில் வைக்கப்படுகிறது.

## புவியியல் வரம்பு
கிழக்கு சீனா, வடக்கு மற்றும் தென் கொரியா, தூரக்கிழக்கு உருசியா, மற்றும் சப்பான் ஆகிய நாடுகளில் *கையிரோகாக்சிக்சு கைப்பர்ரித்ரசு* காணப்படுகிறது. வடக்கு பகுதியில் காணப்படும் பறவைகள் குளிர்காலத்தில் போர்னியோவிற்கு வலசை போகின்றது.

## மேற்கோள்கள்

பகுப்பு:குயில்கள்
மலேசியப் பருந்து குயில்

**மலேசியப் பருந்து குயில்** அல்லது **மலாய் பருந்து** **குயில்** ( ***கையிரோகாக்சிக்சு புகாக்சு***) என்பது குகுலிடே குடும்பத்தில் உள்ள ஒரு பறவை சிற்றினம் ஆகும். இது முன்பு ஹோட்ஸனின் பருந்து குயில் மற்றும் செம்பருந்து குயிலுடன் இணையாகக் கருதப்பட்டது. மூன்று சிற்றினங்களும் முன்பு *குக்குலசு புகாக்சு* என அறியப்பட்டன.

## புவியியல் வரம்பு
*கைரோகோசிக்சு புகாக்சு* தூர தெற்கு மியான்மர், தெற்கு தாய்லாந்து, தீபகற்ப மலேசியா, சிங்கப்பூர், போர்னியோ, சுமத்ரா மற்றும் மேற்கு சாவகம் தீவில் காணப்படுகிறது.

## வாழ்விடம்
சுமத்ராவில் சமவெளி மட்டத்திலிருந்து 1700 மீட்டர்கள் வரையிலான பல்வேறு வகையான காடுகளில் மலேசியப் பருந்து குயில் காணப்படுகிறது. இது கோகோ மற்றும் இரப்பர் தோட்டங்களிலும் காணப்படுகிறது.

## உணவு
பூச்சிகள், முக்கியமாகக் கம்பளிப் பூச்சிகள், சிள் வண்டு, வண்டுகள், சிறிய பட்டாம்பூச்சிகள் மற்றும் வெட்டுக்கிளிகள், பழங்கள் மற்றும் பெர்ரி. இவற்றின் உணவாக உள்ளது. புதர்கள் மற்றும் காடுகளில் அடிமட்டத்தில், பசுமைப்பகுதிகளில் இரையைச் சேகரிக்கும்.

## நடத்தை
பருந்து குயில்கள் ஒட்டுண்ணியை அடைத்தல் மற்றும் பதிவு செய்யப்பட்ட சோலைபாடி மற்றும் சாம்பல்-தலை கேனரி ஈப்பிடிப்பானின் விருந்தோம்பியாகும்.

## மேற்கோள்கள்

பகுப்பு:குயில்கள்
வெண்புருவ புதர்ச்சிட்டு

**வெண்புருவ புதர்ச்சிட்டு** (*சாக்சிகோலா மேக்ரோரிஞ்சசு*),  இசுடோலிக்சுகா புதர்ச்சிட்டு என்றும் அழைக்கப்படுகிறது. இது *சாக்சிகோலா* பேரினத்தைச் சேர்ந்த ஒரு பழைய உலகப் பறக்கும் பறவை சிற்றினம் ஆகும். கண்டுபிடிப்பாளர், புவியியலாளர் மற்றும் ஆய்வாளர் பெர்டினாண்ட் இடோலிக்சுகாவின் பெயர் இதன் மாற்றுப்பெயராக உள்ளது.

## விளக்கம்
தீவிர விவசாய மற்றும் ஆக்கிரமிப்பு காரணமாக இதன் எண்ணிக்கை குறைந்து வருகிறது.

வெண்புருவ புதர்ச்சிட்டு வடமேற்கு இந்தியா மற்றும் கிழக்கு பாக்கித்தானில் உள்ள பகுதி வறண்ட பகுதிகளில் காணப்படுகிறது. தெற்கு ஆப்கானித்தானிலும், இந்தியாவில் இராஜஸ்தான் பாரத்பூர் பகுதி வரையிலும், தெற்கே கோவா மற்றும் புனே வரையிலும் இவை காணப்படுகிறது.

## படங்கள்

படிமம்:Stolizka.jpg|இசுடோலிக்சாவின் புதர்ச்சிட்டு
படிமம்:White browed bush chat.jpg|இந்தியாவின் கட்ச் பகுதியில் வெண்புருவ புதர்ச்சிட்டு
படிமம்:Side view of S. B.jpg|இசுடோலிக்சாவின் புதர்ச்சிட்டு கட்சு பகுதியில்


## குறிப்பு

## மேற்கோள்கள்

## பிற ஆதாரங்கள்

* BirdLife Species Factsheet.
* சிவப்பு-தரவு புத்தக இனங்கள் தகவல் 
* உலகின் ஆபத்தான மற்றும் அச்சுறுத்தப்பட்ட பறவைகள், டான் ராபர்சனின் புகைப்பட விவாதம் 
* Urquhart, E. & Bowley, A. 2002. *ஸ்டோன்சாட்ஸ்.* *சாக்ஸிகோலா இனத்திற்கான வழிகாட்டி* . ஹெல்ம்.ஐஎஸ்பிஎன்&nbsp;

பகுப்பு:பாக்கித்தானியப் பறவைகள்
பகுப்பு:இந்தியப் பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
தெனாலி சட்டமன்றத் தொகுதி

**தெனாலி சட்டமன்றத் தொகுதி** (*Tenali Assembly constituency*) என்பது ஆந்திரப் பிரதேசத்தின் குண்டூர் மாவட்டத்தில் உள்ள ஒரு சட்டமன்றத் தொகுதியாகும். இது இந்தியாவின் மாநில சட்டமன்றத்தைப் பிரதிநிதித்துவப்படுத்துகிறது.  பாராளுமன்றம் மற்றும் சட்டமன்றத் தொகுதிகளின் எல்லை நிர்ணய ஆணையின்படி (2008), இத்தொகுதி கொல்லிப்பாறை மற்றும் தெனாலி மண்டலங்களை உள்ளடக்கியது. குண்டூர் மக்களவைத் தொகுதியின் ஏழு சட்டமன்றப் பிரிவுகளில் இதுவும் ஒன்று. தடிகொண்டா, மங்களகிரி பொன்னூர், பிரதிபாடு, குண்டூர் மேற்கு, மற்றும் குண்டூர் கிழக்கு ஆகியவை குண்டூர் நாடாளுமன்ற மக்களவையின் பிற தொகுதிகள் ஆகும். 2019 ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சியிலிருந்து வெற்றி பெற்ற அன்னபத்துனி சிவ குமார் இத்தொகுதியின் தற்போதைய சட்டமன்ற உறுப்பினர் ஆவார். 25 மார்ச் 2019 நிலவரப்படி, இத்தொகுதியில் மொத்தம் 2,22,222 வாக்காளர்கள் உள்ளனர்.

## கண்ணோட்டம்
தெனாலி (சட்டமன்றத் தொகுதி) தொகுதி விவரங்கள்: 

* நாடு: இந்தியா.
* மாநிலம்: ஆந்திரப் பிரதேசம்.
* மாவட்டம்: குண்டூர் மாவட்டம்.
* மண்டலம்: கடலோர ஆந்திரா.
* இருக்கை: அரை நகர்ப்புற.
* 2019 பொதுத் தேர்தல்களின்படி தகுதியான வாக்காளர்கள்: 2,22,222 தகுதியான வாக்காளர்கள். ஆண் வாக்காளர்கள்: 1,12,093. பெண் வாக்காளர்கள்:1,10,110.

## மண்டலங்கள்
இந்த தொகுதியில் இரண்டு மண்டலங்கள் உள்ளன.

## சட்டமன்ற உறுப்பினர்கள்
ஒய். எஸ். ஆர். காங்கிரஸ் கட்சியின் அன்னபத்துனி சிவகுமார் தற்போதைய சட்டமன்ற உறுப்பினராக  உள்ளார். இவர் 2019 ஆந்திரப் பிரதேசச் சட்டசபை தேர்தலில் தெலுங்கு தேசம் கட்சியின் அலபதி ராஜாவை தோற்கடித்தார்.

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
கிடைப்புசார் மின்கட்டணம்

**கிடைப்புசார் மின்கட்டணம்** *(Availability Based Tariff)* (ABT) என்பது இந்தியாவில் திட்டமிடாத மின்சாரப் பரிமாற்றத்துக்குக் கடைபிடிக்கும்  மின்கட்டமைப்பின் நிகழ்நிலை அலைவெண் பொறுத்து அறவிடும் மின்கட்டணமாகும். இது மின்சந்தைவழி கட்டணம் விதிக்கும் இயங்கமைப்பாகும். இது மின்கட்டமைப்பைக் குறுங்கால அடிப்படையிலும் நெடுநோக்கு அடிப்படையிலும் ஒழுங்குபடுத்தவும் நிலைப்புறுத்தவும்  பெறும் மின் ஆற்றலைப் பொறுத்து பங்குதாரருக்கான சலுகையளிக்கவும் சலுகை நிறுத்தவும்  உதவுகிறது. மேலும்,  இது ஒப்புதல் அளிக்கப்பட்ட மின்தேவைக்கு மேல் நுகரும்போது கூடுதல் கட்டணம் அறவிடவும் உதவுகிறது.

## மேற்கோள்கள்

## வெளி இணைப்புகள்
* The Perspective Transmission Plan (2016-36) 
*Summary record of discussions at the first meeting of the grid study committee held on 22 May 2015 in CEA 
*Grid maps of southern region 
*CERC INDIA Website
*Significance of UI Mechanism for Power Pricing
*Introduction to ABT - A White Paper
*ABT Software 
*COMPASS an Availability Based Tariff software from Engineering Consultants Group Inc 
பகுப்பு: இந்திய மின் ஆற்றல்
பகுப்பு:மின்செலுத்த அமைப்புகள்
பகுப்பு:மின்பகிர்வு அமைப்புகள்
பெரம்பூர் பழனியாண்டவர் கோயில்

**பழனியாண்டவர் கோயில்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரம்பூர் பகுதியில், 13.113100°N, 80.247300°E என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 32 மீட்டர் உயரத்தில் அமைந்துள்ள ஒரு முருகன் கோயிலாகும். மூலவர் 'பழனியாண்டவர்' என்று அழைக்கப்படுகிறார். தைப்பூசம், பங்குனி உத்திரம், வைகாசி விசாகம், ஆடிக் கிருத்திகை முதலிய திருவிழா நாட்களில் சிறப்பு அலங்காரங்களில் பூசைகள் நடைபெறுகின்றன.

திராவிடக் கட்டிடக்கலையில் உருவாக்கம் பெற்ற இக்கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.
## மேற்கோள்கள்

பகுப்பு:சென்னையிலுள்ள முருகன் கோயில்கள்
பொன்னூர் சட்டமன்றத் தொகுதி

**பொன்னூர் சட்டமன்றத் தொகுதி** (*Ponnur Assembly constituency*) என்பது ஆந்திரப் பிரதேசத்தின் குண்டூர் மாவட்டத்தில் உள்ள ஒரு சட்டமன்றத் தொகுதி ஆகும். இது குண்டூர் மக்களவைத் தொகுதியின் ஒரு பகுதியாக உள்ளது. ஒய். எஸ். ஆர். காங்கிரசு கட்சியின் கிலாரி வெங்கட ரோஷய்யா, 2019ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் இத்தொகுதியில் போட்டியிட்டு வெற்றி பெற்று தற்போதைய சட்டமன்ற உறுப்பினராக உள்ளார். 2019ஆம் ஆண்டு மார்ச்சு 25 நாளின்படி இத்தொகுதியில் 227,727 வாக்காளர்கள் உள்ளனர்.

## மண்டலங்கள்

## சட்டமன்ற உறுப்பினர்கள்

## மேலும் பார்க்கவும்
* ஆந்திரப் பிரதேச சட்டப் பேரவையின் தொகுதிகளின் பட்டியல்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
கிரிசிகர் லோக் கட்சி

**கிரிசிகர் லோக் கட்சி** (விவசாயிகள் கட்சி), இந்தியாவில் உள்ள ஐதராபாத் இராச்சியத்தில் செயல்பட்ட அரசியல் கட்சி ஆகும். இக்கட்சி 195ஆம் ஆண்டில் ஏப்ரல்-சூன் ஐதராபாத் மாநில பிரஜா கட்சியிலிருந்து ஆச்சார்யா கொகினேனி ரங்க நாயுகுலு பிரிந்தபோது உருவாக்கப்பட்டது.

கிரிசிகர் லோக் கட்சி 1951 மக்களவைத் தேர்தலில் போட்டியிட்டு ஒரு இடத்தில் வெற்றி பெற்றது. 1952ஆம் ஆண்டில் சென்னை மாநில சட்டமன்றத் தேர்தலில் போட்டியிட்டு 15 இடங்களை வென்றது.

1952ஆம் ஆண்டு ஆந்திரப் பிரதேச மாநிலத்தில் நடைபெற்ற இடைத்தேர்தலின் போது புத்தூரிலிருந்து ஆர். பி. வி. சுந்தர்சன வர்மாவை எதிர்த்து கிரிஷிகர் லோக் கட்சியின் சார்பில் ஜி சிவய்யா போட்டியிட்டு 15741 வாக்குகள் வித்தியாசத்தில் தோல்வியடைந்தார். இந்தியத் தேசிய காங்கிரசின் ஆர். பி. வி. சுந்தர்சன வர்மா 25959 வாக்குகள் பெற்றார்.  ஜி சிவய்யா 10218 வாக்குகள் பெற்றார்.

ரங்கா பின்னர் சுதந்திராக் கட்சியின் நிறுவனர்-தலைவராக ஆனார்.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:1951இல் நிறுவப்பட்ட அரசியல் கட்சிகள்
கங்கார் தெப்ராவ்

**கங்கார் தெப்ராவ்**, (மலாய்: *Kangkar Tebrau*; ஆங்கிலம்: *Kangkar Tebrau*; சீனம்: 康卡地不佬); என்பது மலேசியா, ஜொகூர், ஜொகூர் பாரு மாவட்டம், தெப்ராவ் நகரில் அமைந்து உள்ள ஒரு கிராமப் புறநகர்ப்பகுதி ஆகும். இந்தக் கிராமப்புற நகரம் ஜொகூர் பாரு மாநகரத்தில் 10 கி.மீ. தொலைவில் உள்ளது.

ஜொகூர் வரலாற்றில் தெப்ராவ் எனும் பெயர் நீண்ட காலமாகப் பயன்படுத்தப்பட்டு வருகிறது. இப்போது ஜொகூர் நீரிணை என்று அழைக்கப் படுவது முன்னர் காலத்தில் தெப்ராவ் நீரிணை என்று அழைக்கப்பட்டது.

## வரலாறு
1800-களின் முற்பகுதியில் ராஜா தெமாங்கோங் டாயாங் இப்ராகிம் (*Raja Temenggong Tun Daeng Ibrahim*) ஜொகூரை ஆட்சி செய்தபோது, தன் வருமானத்தை கடல் சார்ந்த வணிகத்தில் இருந்து நிலம் சார்ந்த வணிகமாக மாற்ற வேண்டி இருந்தது. சீன வணிகர்கள் மற்றும் புலம்பெயர்ந்த சீனத் தொழிலாளர்களின் உதவியுடன் அந்த மாற்றத்தைச் செய்தார்.

அந்த நேரத்தில், ஜொகூரில் சில கிராமங்கள் இருந்தன. அந்தக் கிராமங்கள் கடற்கரையோரம் அல்லது முக்கிய ஆறுகள் இருந்த இடங்களில் இருந்தன. அந்த ஆறுகளைப் பயன்படுத்திய சீன வணிகர்களுக்கு அனுமதிப் பத்திரங்களை தெமாங்கோங் டாயாங் இப்ராகிம் வழங்கினார். அந்தப் பத்திரங்களுக்கு ’சூராட் சுங்கை’ (*Surat Sungai*) என்று பெயர்.

### மூலிகை மிளகுத் தோட்டங்கள்

அந்த அனுமதிப் பத்திரங்கள்; ஒரு நதி அல்லது துணை நதியின் கரைப் பகுதியில் உள்ள நிலங்களைத் திறக்க அனுமதிக்கும் தற்காலிக மானியங்கள் ஆகும். அனுமதிப் பத்திரங்களை வைத்து இருந்த ஒரு சீன வணிகர் "கஞ்சு" (*Kangchu*) என்று அறியப்பட்டார்.

தொடக்கக்கால விவசாய நடவடிக்கைகள் மூலிகை மற்றும் மிளகுத் தோட்டங்களை அடிப்படையாகக் கொண்டு இருந்தன. முதல் அனுமதிப் பத்திரம் 1844-இல் டான் கீ சூன் (*Tan Kee Soon*) என்பவருக்கு தெப்ராவ் ஆற்றைச் (*Sungai Tebrau*) சுற்றி இருந்த பகுதிகளுக்கு வழங்கப்பட்டது. இந்தப் பகுதிதான் பின்னர் கங்கார் தெப்ராவ் (*Kangkar Tebrau*) என்று பெயர் பெற்றது.

## குடியிருப்பு பகுதிகள்

* பண்டார் டத்தோ ஓன் *(Bandar Dato' Onn)*
* அடா அடுக்குமாடி குடியிருப்பு *(Adda Heights)*
* தாமான் டெலிமா *(Taman Delima)*
* தாமான் டாயா *(Taman Daya)*
* தாமான் செத்தியா இண்டா *(Taman Setia Indah)*
* தாமான் மவுண்ட் ஆஸ்டின் *(Taman Mount Austin)*
* தாமான் டேசா தெப்ராவ் *(Taman Desa Tebrau)*
* தாமான் டேசா ஜெயா *(Taman Desa Jaya)*
* தாமான் டேசா செமர்லாங் *(Taman Desa Cemerlang)*
* தாமான் ஏசான் ஜெயா *(Taman Ehsan Jaya)*
* தாமான் இஸ்திமேவா *(Taman Istimewa)*
* தாமான் புக்கிட் முத்தியாரா *(Taman Bukit Mutiara)*
* தாமான் டேசா முத்தியாரா *(Taman Desa Mutiara)*
* தாமான் ஸ்ரீ ஆஸ்டின் *(Taman Seri Austin)*
* தாமான் எக்கோ புளோரா *(Taman Ekoflora)*

## கிராமப் புறங்கள்

* கம்போங் கங்கார் தெப்ராவ் *(Kampung Kangkar Tebrau)*
* கம்போங் பாண்டான் *(Kampung Pandan)*
* உலு திராம் *(Ulu Tiram)*
* கெம்பாஸ் பாரு *(Kempas Baru)*
* தம்போய் *(Tampoi)*

## தெப்ராவ் தோட்டத் தமிழ்ப்பள்ளி

ஜொகூர் பாரு மாவட்டம் *(Johor Baru District)* தெப்ராவ் பகுதியில் ஒரு தமிழ்ப்பள்ளி உள்ளது. அதில் 386 மாணவர்கள் பயில்கிறார்கள். 30 ஆசிரியர்கள் பணியாற்றுகிறார்கள். மலேசிய கல்வி அமைச்சு 2020 சனவரி மாதம் வெளியிட்ட புள்ளிவிவரங்கள்.
 

## மேற்கோள்கள்

## மேலும் காண்க
* பாக்கார் பத்து
* லார்க்கின்
* பாசீர் கூடாங் 
* தெப்ராவ்
* தம்போய் 
* பிளந்தோங் 
* உலு திராம்
* பாசிர் பெலாங்கி

‎

பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்
2019 சிக்கிம் சட்டப் பேரவைத் தேர்தல்

**2019 சிக்கிம் சட்டப் பேரவைத் தேர்தல்** (*2019 Sikkim Legislative Assembly election*) என்பது சிக்கிமில் 11 ஏப்ரல் 2019 அன்று ஒன்பதாவது சட்டப் பேரவையின் 32 உறுப்பினர்களைத் தேர்ந்தெடுக்க நடைபெற்ற சட்டப் பேரவைத் தேர்தல்கள் ஆகும். ஒன்பதாவது சிக்கிம் சட்டப் பேரவையின் பதவிக்காலம் 27 மே 2019 அன்று முடிவடைந்தது.

## தேர்தல் முடிவுகள்
தேர்தல் முடிவுகள் 23 மே 2019 அன்று அறிவிக்கப்பட்டன.

## மேற்கோள்கள்

பகுப்பு:சிக்கிம் சட்டப் பேரவைத் தேர்தல்கள்
2024 சிக்கிம் சட்டப் பேரவைத் தேர்தல்

**2024 சிக்கிம் சட்டப் பேரவைத் தேர்தல்** (*2024 Sikkim Legislative Assembly election*) என்பது சிக்கிம் மாநில 10வது சட்டப் பேரவையின் 32 உறுப்பினர்களைத் தேர்ந்தெடுப்பதற்காக 19 ஏப்ரல் 2024 அன்று தேர்தல் நடைபெற்றது.

## பின்னணி

தற்போதைய சிக்கிம் சட்டப் பேரவையின் பதவிக்காலம் 2 சூன் 2024 உடன் முடிவடைகிறது. கடைசியாக சிக்கிம் சட்டப் பேரரவைக்கு ஏப்ரல் 2019ல் தேர்தல் நடைபெற்றது. பெரும்பான்மை தொகுதிகளைக் கைப்பற்றிய சிக்கிம் கிராந்திகாரி மோர்ச்சா கட்சியின் பிரேம் சிங் தமாங் ஆட்சி அமைந்த்து முதலமைச்சராக பதவியேற்றார்.

## தேர்தல் அட்டவணை

## கட்சிகளு: கூட்டணிகளும்

## முடிவுகள்

### கட்சி வாரியாக முடிவுகள்

### மாவட்ட வாரியாக முடிவுகள்

## இதனையும் காண்க

* 2024 அருணாச்சலப் பிரதேச சட்டமன்றத் தேர்தல்
* 2024 ஆந்திரப் பிரதேச சட்டப் பேரவைத் தேர்தல் 
* 2024 மக்களவைத் தேர்தல்
* 2024 இந்திய சட்டமன்றத் தேர்தல்கள்

## குறிப்புகள்

## மேற்கோள்கள்

பகுப்பு:இந்தியச் சட்டமன்றத் தேர்தல்கள்
பகுப்பு:2024 தேர்தல்கள்
பகுப்பு:சிக்கிம் சட்டப் பேரவைத் தேர்தல்கள்
பகுப்பு:சிக்கிம் அரசு
கே. கே. நகர், திருச்சி

**கலைஞர் கருணாநிதி நகர்** அல்லது **கே. கே. நகர்** (*K. K  Nagar*) என்பது இந்தியா தீபகற்பத்தில் தமிழ்நாடு மாநிலத்தின் திருச்சிராப்பள்ளி மாவட்டத்தில், 10°45'13.7"N, 78°41'42.4"E (அதாவது, 10.753800°N, 78.695100°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 117 மீட்டர் உயரத்தில் அமைந்துள்ள ஒரு புறநகர்ப் பகுதியாகும். திருச்சிராப்பள்ளி பன்னாட்டு வானூர்தி நிலையம், கே. கே. நகரிலிருந்து சுமார் 2 கி.மீ. தூரத்திலேயே அமைந்து பயனளிக்கிறது. சாத்தனூர், பஞ்சப்பூர், பிராட்டியூர் ஆகியவை கே. கே. நகருக்கு அருகிலுள்ள முக்கியமான ஊர்களாகும்.

கே. கே. நகர் பகுதிக்கு, திருச்சிராப்பள்ளி மாநகரப் பேருந்துகள் வந்து செல்கின்றன. மத்திய பேருந்து நிலையம் சுமார் 8 கி.மீ. தூரத்தில் அமைந்துள்ளது. இங்கிருந்து 11 கி.மீ. தொலைவில் சத்திரம் பேருந்து நிலையம் உள்ளது. கே. கே. நகர் பகுதியிலிருந்து ஓலையூர் பகுதி வரை மகளிருக்கான இலவச பேருந்து சேவைகளுடன், காலை முதல் மாலை வரை மொத்தம் எட்டு முறை இருபுறமும் பேருந்துகள் இயக்கப்படுகின்றன. முக்கியமான தொடருந்து நிலையமான திருச்சிராப்பள்ளி சந்திப்பு தொடருந்து நிலையம், கே. கே. நகர் பகுதியிலிருந்து சுமார் 7.5 கி.மீ. தூரத்தில் உள்ளது. சுமார் 6.5 கி.மீ. தொலைவில் பொன்மலை தொடருந்து நிலையம் அமையப் பெற்றுள்ளது.

2020-21 ஆம் கல்வியாண்டுக்கான, முன்னாள் கல்வியமைச்சர் அன்பழகன் பெயரிலான தமிழக அரசின் சிறந்த பள்ளி விருது, கே. கே. நகர் பஞ்சாயத்து ஒன்றிய பள்ளிக்கு வழங்கப்பட்டது.

இந்திய உணவு பாதுகாப்பு மற்றும் தர நிர்ணய ஆணையம், மறுசீரமைக்கப்பட்ட, புதிய மற்றும் சுத்தமான காய்கனிகள் விற்பனை செய்யும் கே. கே. நகர் உழவர் சந்தைக்கு தரச் சான்றிதழ் வழங்கிச் சிறப்பித்துள்ளது.

## மேற்கோள்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
அமீர் சுபானி

**அமீர் சுபானி** (*Amir Subhani*) இந்தியாவின் பீகார் மாநிலத்தைச் சேர்ந்த இந்திய ஆட்சிப்பணி அலுவலர் ஆவார். 1987 ஆம் ஆண்டில் நடைபெற்ற இந்திய ஆட்சிப் பணியாளர் தேர்வில் வெற்றி பெற்ற இவர் தற்போது பீகார் அரசின் தலைமைச் செயலாளராக உள்ளார். 
## தொழில்
அமீர் சுபானி துணைக் கோட்ட அதிகாரியாக தனது பணியைத் தொடங்கினார். 1993 ஆம் ஆண்டில் போச்பூர் மாவட்டத்தின் மாவட்ட ஆட்சியாளராக நியமிக்கப்பட்டார். பின்னர் 1994 ஆம் ஆண்டு  பாட்னா மாவட்ட ஆட்சியராகப் பொறுப்பேற்றார். 2005 ஆம் ஆண்டு இவர் பீகார் மாநில பால் கூட்டுறவு கூட்டமைப்பின் தலைவரானார். சுபானி பீகார் அரசாங்கத்தில் முதன்மை செயலாளர், உள்துறை செயலாளர் போன்ற பல்வேறு பதவிகளில் பணியாற்றியுள்ளார். 2022 ஆம் ஆண்டு சனவரி மாதம் முதல் தேதியன்று பீகார் மாநிலத்தின் தலைமைச் செயலாளராகப் பொறுப்பேற்றார். சிறுபான்மைக் குழுவிலிருந்து பீகாரின் தலைமைச் செயலாளராக பதவி வகித்த முதல் நபர் என்ற சிறப்பு இவருக்குக் கிடைத்தது. 
## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:பீகார் நபர்கள்
மாநிலங்களவைத் தேர்தல்கள் 1987

**மாநிலங்களவைத் தேர்தல்கள் 1987** (*1987 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1987ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
1987-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1987-1993 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1993ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*

மாநில - உறுப்பினர் - கட்சி

## இடைத்தேர்தல்
கீழ்க்கண்ட இடைத்தேர்தல்கள் 1987ஆம் ஆண்டு நடைபெற்றன.

மாநில - உறுப்பினர் - கட்சி

## மேற்கோள்கள்

பகுப்பு:மாநிலங்களவைத் தேர்தல்கள்
மதுரா-பிருந்தாவனம் மாநகராட்சி

மதுரா-பிருந்தாவனம் நகராட்சிகளை இணைத்து 09 மே 2017 அன்று புதிய மதுரா-பிருந்தாவனம் மாநகராட்சியை உத்தரப் பிரதேச அரசு நிறுவியது.இம்மாநகராட்சியின் மூன்றில் ஒரு பங்கு உறுப்பினர்கள் மகளிர், இதர பிற்படுத்தப்பட்ட வகுப்பினர் மற்றும் பட்டியல் சமூகத்தினருக்கு ஒதுக்கப்பட்டுள்ளது.
## மேற்கோள்கள்

## வெளி இணைப்புகள்
* http://nnmvonline.in/index.aspx
பகுப்பு:உத்தரப் பிரதேசத்திலுள்ள மாநகரங்கள்
பத்ர்-உன்-நிசா பேகம்

**பத்ர்-உன்-நிசா பேகம்** (*Badr-un-Nissa Begum*) முகலாய பேரரசர் அவுரங்கசீப்பிற்கும் அவரது இரண்டாம் மனைவி நவாப் பாய்க்கும் பிறந்த ஒரே மகள் ஆவார். முகலாய இளவரசியான இவருடைய காலம் 1647 ஆம் ஆண்டு நவம்பர் மாதம் 17 முதல் 1670 ஆம் ஆண்டு ஏப்ரல் மாதம் ஒன்பது வரையிலுள்ள காலமாகும். 

*பத்ர்-உன்-நிசா* என்பதற்கு அரேபிய மொழியில் "பெண்களிடையே முழு நிலவு" என்பது பொருளாகும்.
## வாழ்க்கை
பத்ர்-உன்-நிசா பேகம் 1647 ஆம் ஆண்டு நவம்பர் 17 ஆம் தேதியன்று அவரது தாத்தா பேரரசர் சாஜகான் ஆட்சியின் போது பிறந்தார். சம்மு மற்றும் காசுமீரில் இருந்த இயரால் ராசபுத்திர  வம்சத்தைச் சேர்ந்த காசுமீரைச் சேர்ந்த இளவரசி நவாப் பாய் இவருடைய தாயார் ஆவார். அவுரங்கசீப் நவாப்பாய்  தம்பதியரின் மூன்றாவது மற்றும் கடைசி குழந்தையே பத்ர்-உன்-நிசா பேகம். இளவரசர் முகமது சுல்தானும்  இளவரசர் முகம்மது முவாசும்  (எதிர்கால பேரரசர் பகதூர் சா I) இவரது மூத்த உடன்பிறப்புகள் ஆவர். 1659 ஆம் ஆண்டு  அவுரங்கசீப்பின் இரண்டாவது முடிசூட்டு விழாவின் போது  பத்ர்-உன்-நிசாவுடன் 160,000 ரூபாய்கள் வெகுமதியாக அவுரங்கசீப்பிற்கு  வழங்கினர். 

பத்ர்-உன்-நிசா பேகம் தனது சகோதரிகளை விட அதிகம் படித்தவர் என்று கூறப்படுகிறது. இவர்  திருக்குர்ஆன் முழுவதையும் மனனம் செய்தார்.  தந்தையின் வற்புறுத்தலின் பேரில் நம்பிக்கை பற்றிய புத்தகங்களைப் படித்தார். பல நற்காரியங்கள் செய்து  தன் வாழ்நாளைக் கழித்தார். அற்புதமான இவரது குணாதிசயங்கள், ஆசாரம் மற்றும் கனிவான இதயம் ஆகியவற்றால் அவுரங்கசீப்பால் பெரிதும் விரும்பப்பட்டார். தனது தந்தையின் ஆட்சியின் பதின்மூன்றாவது ஆண்டில் 9 ஏப்ரல் 1670 அன்று இருபத்தி இரண்டு வயதில் திருமணமாகாமல் இறந்தார்.
 இவரது மரணத்தில் அவுரங்கசீப் பெரிதும் வருத்தமடைந்தார்.

## மேற்கோள்கள்

பகுப்பு:1647 பிறப்புகள்
பகுப்பு:1670 இறப்புகள்
பகுப்பு:முகலாய அரச குடும்பத்தினர்
பகுப்பு:காசுமீர்
பகுப்பு:இந்திய அரச குடும்பப் பெண்கள்
போண்டிபக்

**போன்டிபக்** ( *Bontebok* ) என்பது தென்னாப்பிரிக்கா, லெசோத்தோ, நமீபியாவில் காணப்படும் ஒரு மறிமான் ஆகும். இது இரண்டு துணையினங்களைக் கொண்டுள்ளது.   

## விளக்கம்
இடது|thumb| போண்டிபக்கின் தலை
போண்டிபக் ஒரு உயரமான, நடுத்தர அளவிலான மறிமானாகும். இவை பொதுவாக நின்ற நிலையில் தோள் வரை 80 முதல் 100 செமீ (31 முதல் 39 அங்குலம்) உயரம் கொண்டவை. மேலும் தலை மற்றும் உடலுடன் 120 முதல் 210 செமீ (47 முதல் 83 அங்குலம்) நீளம் வரை இருக்கும். வால் 30 முதல் 60 செமீ (12 முதல் 24 அங்குலம்) நீளம் வரை இருக்கும். உடல் நிறை 50 முதல் 155 கிலோ (110 முதல் 342 பவுண்டுகள்) வரை இருக்கும். ஆண் மான்கள் சற்று பெரியவை மற்றும் பெண் மான்களை விட கனமானவை.  போண்டிபக் உடலில் சாக்லேட் பழுப்பு நிறத்தில் பளபளப்பான உரோமங்கள் இருக்கும். நெற்றியின் உச்சியில் இருந்து மூக்கிற்கு கீழ்வரை ஒரு நீண்ட வெள்ளை நிறப் பட்டை உள்ளது. வாலின் துவக்கத்தில் இருந்து பின் புறம் தொடைவரையிலும், அடிவயிறு கால்களின் உட்புறம் முதலியவற்றிலும் வெள்ளை நிற உரோமங்கள் வளர்ந்திருக்கும்.   போண்டிபக்கின் கொம்புகளில் வளையங்களைக் கொண்டிருக்கும். இவற்றில் இரு பாலினத்திற்கும் கொம்புகள் காணப்படுகின்றன. அவை அரை மீட்டர் நீளத்தை எட்டும்.

## வாழ்விடம்
போண்டிபக் தென்னாப்பிரிகாவின்  ஹைவெல்டில் வாழ்கின்றன. அங்கு இவை குட்டையான புற்களை உண்கிறன.  பகலின் வெப்பத்தின் போது இவை ஓய்வெடுக்கின்றன என்றாலும், இவை பகலாடிகள் ஆகும். மந்தைகளில் ஆண் மான்களை மட்டுமே கொண்டதாகவோ அல்லது பெண் மான்களை மட்டுமே கொண்டதாகவோ, அல்லது கலப்பு விலங்குகளைக் கொண்டவையாகவோ உள்ளன.
thumb| ஃபைன்போசில் குட்டியுடன் போண்டிபக்

## நடத்தை
இடது|thumb|  சண்டையிடும் போண்டிபக்குகள்
இந்த மான்களில் முதிர்ந்த ஆண் மான்கள் தங்களுக்கு சொந்தமாக ஒரு பிரதேசத்தை உருவாக்கிக் கொள்கின்றது. மற்ற ஆண் மான்கள் தன் பிரதேசத்திற்கும் வந்தால் சிலசமயம்  அவற்றுடன் சண்டையிடுகின்றன.

## பாதுகாப்பு
போண்டிபக் மான்கள் தங்கள் பயிர்களை அழிப்பதால் விவசாயிகளால்  தீங்குயிராக கருதி பெருமளவில் சுட்டுக் கொல்லப்பட்டன. இதனால் 20 ஆம் நூற்றாண்டின் முற்பகுதியில் இவற்றின் எண்ணிக்கை வெறும் 17 என்ற அளவில் குறைந்துவிட்டது. டச்சு விவசாயியான அலெக்சாண்டர் வான் டெர் பிஜ்ல் என்பவர் எஞ்சியுள்ள மான்களை வேலியிடப்பட்ட தன் வயலில் அடைத்து பாதுகாத்தார். 1931 ஆம் ஆண்டில், 17 மான்கள் கொண்ட இந்த மந்தையானது போன்டெபோக் தேசிய பூங்காவிற்கு மாற்றப்பட்டது. இது இந்த உயிரினத்தைப் பாதுகாக்கும்  நோக்கத்திற்காக நிறுவப்பட்டது. 1961 ஆம் ஆண்டில் போண்டிபக்குகளின் தேவைகளுக்கு ஏற்றவாறு பூங்கா மாற்றப்பட்ட நேரத்தில், மந்தை 61 மான்களாக கூடி இருந்தது. இன்று, இவற்றின் எண்ணிக்கை 2,500 முதல் 3,000 வரை இருக்கும் என்று மதிப்பிடப்பட்டுள்ளது. இவை அனைத்தும் அந்த 17 மான்கள் கொண்ட மந்தையின் வழித்தோன்றல்களாகும். 

போண்டிபக் மான்கள் அவற்றின் இயற்கையான வாழ்விடத்தில் அழிந்துவிட்டாலும், அவற்றின் எண்ணிக்கை அதிகரித்துள்ளன. இப்போது இவை மிக ஏராளமாக ஆர்வமாக வளர்க்கப்படுகின்றன. ஏனெனில் இவை வேட்டையாடுபவர்களுக்கான பிரபலமான இங்களாக பராமரிக்கபடுகின்றன.

## கலாச்சாரத்தில்
போண்டிபக் மானானது மேற்கு கேப் மாகாண விலங்காக உள்ளது. 

## குறிப்புகள்

பகுப்பு:தென்னாப்பிரிக்காவின் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:மறிமான்கள்
பகுப்பு:தெற்கு ஆப்பிரிக்கப் பாலூட்டிகள்
வார்தாக் செப்புப் பானை

**வார்தக் செப்புப் பானை** (**Wardak Vase**), ஆப்கானித்தான் நாட்டின் வர்தகு மாகாணத்தில் உள்ள  சக்கி வார்தாக் நகரததின் அருகில், 1836ஆம் ஆண்டில் பிரித்தானிய தொல்லியல் ஆய்வாளர் சார்லஸ் மேசன் என்பவர் மேற்கொண்ட தொல்லியல் அகழாய்வின் போது கண்டெடுக்கப்பட்டது. இச்செப்புப் பானை 1880 முதல் பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது. 
கிபி இரண்டாம் நூற்றாண்டைச் சேர்ந்த கோள வடிவிலான இச்செப்புப் பானை 17.8 செண்டி மீட்டர் உயரம் கொண்டது.  இப்பானை மீது பௌத்த தூபி பொறிக்கப்பட்டு கரோஷ்டி எழுத்துமுறையில் நான்கு வரி பொறிப்புகள் கொண்டுள்ளது.  
இப்பானையில் குசானப் பேரரசர்களான வீமா காட்பீசஸ், கனிஷ்கர் மற்றும் ஹுவிஷ்கா ஆகியோரின்  66 நாணயங்கள் மற்றும் நவமணிகள்  கொண்டிருந்தது.

## கல்வெட்டு
செப்புப் பானை மீதான 4 வரி கல்வெட்டு பின்வருமாறு கூறுகிறது:

## கல்வெட்டின் மொழிபெயர்ப்பு
கல்வெட்டின் மொழிபெயர்ப்பு கீழே விவரிக்கப்பட்டுள்ளது:
"51 ஆம் ஆண்டில், ஆர்ட்டெமிசியோஸ் மாதத்தில், 15 (நாட்களுக்குப் பிறகு), இந்த நேரத்தில், காமகுல்யாவின் மகன் வகாமரேகா; அவர் இங்கு கவாடாவில் தனது விகாரை உருவாக்கினார் (மற்றும்) வாகாமரேகா மடத்தில் கௌதம புத்தரின் நினைவுச் சின்னமாக தூபியும் நிறுவினார்.
## மேலும் படிக்க
*Baums, Stefan. 2012. “Catalog and Revised Texts and Translations of Gandharan Reliquary Inscriptions.” In: David Jongeward, Elizabeth Errington, Richard Salomon and Stefan Baums, *Gandharan Buddhist Reliquaries*, p.&nbsp;243–244, Seattle: Early Buddhist Manuscripts Project (Gandharan Studies, Volume 1).
*Baums, Stefan, and Andrew Glass. 2002– . ''Catalog of Gāndhārī Texts'', no. CKI 159
*Errington, E., and J. Cribb (eds), The Crossroads of Asia: (Cambridge, Ancient India and Iran Trust, 1992)
## இதனையும் காண்க
* குவிஷ்கன்
* கனிஷ்கர்
* வீமா காட்பீசஸ் 
## மேற்கோள்கள்

பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
பகுப்பு:ஆப்கானித்தானின் தொல்லியல் களங்கள்
பகுப்பு:தொல்பொருட்கள்
பகுப்பு:பௌத்த நினைவுச் சின்னங்கள்
ஈரவிழிக் காவியங்கள்

**ஈரவிழிக் காவியங்கள்** (*Eera Vizhi Kaaviyangal*) என்பது 1982இல் வெளிவந்த இந்தியத் தமிழ்த் திரைப்படமாகும். பி. ஆர். இரவிசங்கர் இயக்கத்தில் வெளிவந்த இத்திரைப்படத்தில் சரத் பாபு, பிரதாப் போத்தன், இராதிகா  ஆகியோர் நடித்திருத்தனர் . இப்படம்1982 சூன் 4 அன்று வெளியிடப்பட்டது.

## நடிகர்கள்
* பிரதாப் போத்தன் - பிரதாப் 
* இராதிகா - இராதா
* சரத் பாபு - கோபால்
* குமரிமுத்து
* கே. கே. சௌந்தர்
* கமலா காமேஷ்
:கௌரவ நடிகர்கள்
* கங்கை அமரன்
* பூர்ணிமா பாக்கியராஜ்

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்

## வெளி இணைப்புகள்
* ஈரவிழிக் காவியங்கள் திரைப்படம்

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:பூர்ணிமா பாக்கியராஜ் நடித்த திரைப்படங்கள்
கோவர்தன்

**கோவர்தன்** (**Govardhan**), இந்தியாவின் உத்தரப் பிரதேசம் மாநிலம், மதுரா மாவட்டத்தில் உள்ள கோவர்தன் வட்டத்தின் நிர்வாகத் தலைமையிடம் மற்றும் பேரூராட்சி ஆகும். இது மதுரா நகரத்திலிருந்து 23 கிலோ மீட்டர்  தொலைவிலும், பிருந்தாவனத்திலிருந்து 21 கிலோ மீட்டர் தொலைவிலும் உள்ளது. கோவர்தன மலையில் கிருஷ்ணரின் கோயில் உள்ளது. இது கடல்மட்டத்திலிருந்து 179 மீட்டர் (587 அடி) உயரத்தில் உள்ளது.  இங்கு கோவர்தன மலை அமைந்துள்ளது. இது இந்துப் புனிதத் தலங்களில் ஒன்றாகும். இந்துக்கள் இங்குள்ள புனித கோவர்தன மலையை வலம் வந்து கோவர்தனன் பூஜை செய்கின்றனர்.

## கோவர்தன மலை

கிருஷ்ணர்-ராதையில் குடிகொண்டுள்ள கோவர்தன மலையை 21 கிலோ மீட்டர் வலம் வந்து பக்தர்கள் கோவர்தனன் பூஜை செய்வது வழக்கம்.  கோவரதன மலைப் பகுதியில் குசும குளம், ஹரிதேவ் கோயில் உள்ளது.  

## தொன்ம வரலாறு

இந்து தொன்மவியலில் கிருஷ்ணர் இளம் பருவத்தில் விளையாடியதாக கருதப்படும் இடங்களில் இதுவும் ஒன்றாகும். இந்திரன் கோபம் கொண்டு பொழிவித்த பெரும் மழையால் துயரம் கொண்ட யாதவர்களையும் மற்றும் கால்நடைகளையும் இப்பகுதியில் உள்ள கோவர்தன மலையை, கிருஷ்ணர் குடையாகத் தூக்கிப் பிடித்து காத்தமையால் கிருஷ்ணருக்கு  கோவர்தனன் எனப்பெயராயிற்று.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 14 வார்டுகளும், 3,910 வீடுகளும் கொண்ட கோவர்தன் பேரூராட்சியின் மக்கள் தொகை 22,576 ஆகும். அதில் ஆண்கள் 12,114  மற்றும் பெண்கள்  10,462 ஆக உள்ளனர். பாலின விகிதம் 1000 ஆண்களுக்கு 864 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15%  ஆகவுள்ளனர். இதன் சராசரி  எழுத்தறிவு 75.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,975 மற்றும் 7 ஆகவுள்ளனர். இந்துக்கள் 93.19%, இசுலாமியர் 5.9%, சமணர்கள் 0.43% மற்றும் பிறர் 0.47% ஆகவுள்ளனர். 

## படக்காட்சியகம்

File:आशीष™ गोवर्धन 0119.jpg|thumb| கோவர்தன மலையில் கோவர்தனனுக்கு அர்ப்பணிக்கப்பட்ட  கோயில் 
File:Mansi Ganga near shri Girraj Mandir ,Mathura - panoramio.jpg|right|thumb| மானச கங்கை, கோவர்தன்
File:Govardhan Temple.JPG|thumb|200px|right|கோவர்தனருக்கு அர்ப்பணிக்கப்பட்ட கோயில்]
File:Kusuma Sarovar Ghat.jpg|thumb|upright=1.35|பூக்கள் ஏரி, கோவர்தன்
File:Kusum Sarovar, Govardhan.jpg|thumb|பூக்கள் ஏரி, 2017, கோவர்தன்



## இதனையும் காண்க
* கோவர்தனன்
* கோவர்தன மலை
* கோவர்தனன் பூஜை
* பிருந்தாவனம்
* கிருஷ்ண ஜென்மபூமி
## மேற்கோள்கள்

## வெளி இணைப்புகள்

* Goverdhan Parikrama highlights

பகுப்பு:மதுரா மாவட்டம்
பகுப்பு:இந்து புனிதத் தலங்கள்
பகுப்பு:வைணவ தலங்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
அல்லைல்வளையபெண்டேன்

**அல்லைல்வளையபெண்டேன்** (*Allylcyclopentane*) என்பது C8H14 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறை வெப்பநிலையில் இது நீர்மநிலையில் காணப்படுகிறது. வளையபெண்டைல்மக்னீசியம் புரோமைடுடன் அல்லைல் புரோமைடைச் சேர்த்து அல்லைல்வளையபெண்டேனை தயாரிக்கலாம் தண்ணிரீல் கரையாது. உள்ளிழுத்தாலும் தோலின் மேல் பட்டாலும் ஊறு விளைவிக்கும். 
 
## மேற்கோள்கள்

பகுப்பு:அல்லைல் சேர்மங்கள்
பகுப்பு:வளையபெண்டைல் சேர்மங்கள்
தரோகா

**தரோகாக்கள்** (*Daroga*) என்பவர்கள் இந்தியாவின் முகலாயப் பேரரசு காலத்திய பிரித்தானிய இராச்சியத்தின் காவல்துறை அதிகாரிகளாக இருந்தவர்களாவர். முகலாயப் பேரரசின் ஒரு தரோகா முகலாய மன்னரின் "அடிமைகளின்" கண்காணிப்பாளராக இருந்தார்.

## தரோகா ஆற்றிய கடமைகள்
தரோகாக்கள் இராசபுத்திரர்கள் மற்றும் முகலாயர்களின் படைகளில் பணியாற்றினர். மேலும் அவர்கள் ஆற்றிய கடமைகளுக்கு ஏற்ப, தரோகாக்களுக்கு தரோகா-இ-சுதர்கானா, தரோகா-இ-டோப்கானா மற்றும் தரோகா-இ-பரூத்கானா போன்ற பல்வேறு பட்டப் பெயர்கள் வழங்கப்பட்டன.

குறைந்தபட்சம் 100 சதுர மைல்கள் (26,000 எக்டேர்; 64,000 ஏக்கர்) பகுதிகளுக்கு பொறுப்பான மாவட்ட நீதிபதிகளுக்கு தரோகாக்கள் பதிலளித்தனர். இவ்வளவு பெரிய பகுதிக்கு நீதிபதிகள் பொறுப்பு ஏற்கவேண்டும் என்பதால், தரோகாக்கள் பொதுவாக மிகவும் சக்திவாய்ந்த உள்ளூர் அதிகாரிகளாக நியமிக்கப்பட்டனர். சில சந்தர்ப்பங்களில், இவர்கள் தொழிற்சாலைகளின் பொறுப்பில் இருந்தனர். தரோகாக்கள் கிராமப்புறங்களில் காவல்துறையின் கட்டுப்பாட்டையும் கொண்டிருந்தனர்.

### பெண் தரோகா
ஏகாதிபத்திய அரசாங்கத்தின் அந்தப்புர நிர்வாகத்திற்கு நியமிக்கப்பட்ட பெண்களுக்கும் தரோகா பட்டம் வழங்கப்பட்டது. இந்த தரோகா பதவியை பேரரசரே நியமித்தார். தரோகாவாக பணியேற்கும்  பெண் மற்றும் அவரது குடும்பத்திற்கு ஒரு பெரிய கவுரவம் வழங்கப்பட்டது.  இந்தப் பதவிகள் வழங்கப்பட்ட பெண்கள் நன்கு வளர்ந்தவர்கள், படித்தவர்கள் மற்றும் மரியாதைக்குரிய குடும்பத்தைச் சேர்ந்தவர்கள் என்பதால் தேர்ந்தெடுக்கப்பட்டனர். பேரரசி நூர்சகானின் தாயார் அசுமத் பானு பேகம் ஒரு காலத்தில் இந்தப் பாத்திரத்தில் பணிபுரிந்துள்ளார். பெண் தரோகாக்கள் நீதிமன்ற ஆசாரம் மற்றும் அரண்மனைக்குள் அமைதியை பேணுவதற்கு பணிக்கப்பட்டனர்.

## பிறப்பால் தரோகா
வரலாற்றாளர் இரம்யா சிறீரீனிவாசன் கூறுகையில், "ராசபுத்திரர்கள் மற்றும் தாழ்த்தப்பட்டவர்களின் இணைப்பில் உருவாகும் முறைகேடான  ஆண் குழந்தைகளை தரோகா மற்றும் கோலா என்றும், அத்தகைய பிரிவிலிருந்து பிறக்கும் பெண் குழந்தைகள் தரோகி மற்றும் கோலி என்றும் குறிப்பிடப்படுகின்றனர்.

## இராவண ராசபுத்திரர்கள்
லிண்ட்சே ஆர்லன் தரோகாக்களை இராவண ராசபுத்திரகள் என அடையாளம் காட்டினார்.

## மேற்கோள்கள்

பகுப்பு:முகலாயப் பேரரசு
புதுவண்ணாரப்பேட்டை மெற்ரோ நிலையம்

**புதுவண்ணாரப்பேட்டை மெட்ரோ நிலையம்** (*New Washermanpet metro station*) என்பது சென்னை மெட்ரோவின் வழித்தடம் 1-ன் விரிவாக்கத்தில் உள்ள ஒரு மெட்ரோ தொடருந்து நிலையம் ஆகும். இது சென்னை நீல வழித்தடத்தில் (சென்னை மெட்ரோ) உள்ள 26 நிலையங்களில் ஒன்றாகும். இந்த நிலையம் புதுவண்ணாரப்பேட்டை மற்றும் சென்னையின் பிற வடக்கு புறநகர்ப் பகுதிகளுக்குச் சேவை செய்யும்.

## வரலாறு
2021ஆம் ஆண்டு பிப்ரவரி 14ஆம் தேதி இந்த நிலையம் திறக்கப்பட்டது. இது நிலை 1 நீலவழித்தடம் வடக்கு விரிவாக்கத்தின் போது தொடங்கப்பட்டது.

## நிலையம்

### கட்டமைப்பு
புதுவண்ணாரப்பேட்டை என்பது நீல வழித்தடத்தில்அமைந்துள்ள ஒரு உயர்மட்ட மெட்ரோ நிலையம் ஆகும். இது இதன் அருகே உள்ள பகுதியின் அடிப்படையில் அழைக்கப்படுகிறது.

## நிலைய அமைப்பு

## மேலும் பார்க்கவும்
* சென்னை
* சென்னை மெட்ரோ நிலையங்களின் பட்டியல்
* சென்னையில் உள்ள ரயில் நிலையங்கள்

## மேற்கோள்கள்

## வெளி இணைப்புகள்
* 
* ''நகர்ப்புற ரயில்.'' ''நிகர'' - உலகில் உள்ள அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
ஆதி கங்கை

**ஆதி கங்கா**  (*Adi Ganga*)  இந்தியாவின் கொல்கத்தா பகுதியில் ஊக்ளி ஆற்றின் ஒரு பகுதியாக இருந்த ஓர் ஓடையாகும். கோவிந்தபூர் கிரீக்கு மற்றும் டோலி கால்வாய் என்ற பெயர்களாலும் இது அழைக்கப்பட்டது.  15 மற்றும் 17 ஆம் நூற்றாண்டுகளுக்கு இடையில் ஊக்ளி ஆற்றின் முக்கிய நீரோட்டமாக இருந்தது. ஆனால் இயற்கை காரணங்களால் இறுதியில் வறண்டு போனது.  

## வரலாறு
18 ஆம் நூற்றாண்டில், இந்தியாவில் இருந்த  பிரித்தானிய காலனித்துவ அரசாங்கம் ஆதி கங்கையின் பழைய பாதையின் ஒரு பகுதிக்கு புத்துயிர் அளிப்பதற்காக  டோலி கால்வாயின் அகழ்வாராய்ச்சிக்கு ஓர் ஆணையத்தை நியமித்தது. கடலில் செல்லும் கப்பல்களுக்கு மிகவும் நேரடியான மற்றும் ஒரு நடைமுறை வழியை உருவாக்குவதற்காக இது செய்யப்பட்டது.  ஏனெனில் அப்போதிருந்த  பாதை சுற்றுப்பாதையாகவும் மழைக்காலத்தில் நாட்டுப்படகுகளின் இயக்கத்திற்கு நடைமுறைக்கு மாறானதாகவும் இருந்தது. 

டோலி  கால்வாயின் அகழ்வாராய்ச்சி குறிப்பிடத்தக்க சுற்றுச்சூழல் மற்றும் சமூக செலவுகளைக் கொண்டிருந்தது, ஏனெனில் இது ஆதி கங்கையின் சீரழிவுக்கு வழிவகுத்தது. அதன் கரையோரங்களில் நிறுவப்பட்ட மலைத்தொடர்கள் (நீர்நிலைக்கு செல்லும் படிகள்) மற்றும் பிற கலாச்சார அடையாளங்களையும் இழக்க வழிவகுத்தது. 

1960 ஆம் ஆண்டுகளில், சுத்திகரிக்கப்படாத தொழிற்சாலை மற்றும் வீட்டுக் கழிவுகளை அதில் கொட்டியதால், நீர்ப்பாதை அதன் உயிர்ச்சக்தியை இழந்து, கால்வாய் வடிகாலாக மாறியது. 

இன்று, ஆதி கங்கை மிகவும் மாசுபட்டுள்ளது மற்றும் சுற்றியுள்ள சமூகங்களுக்கு சுற்றுச்சூழல் மற்றும் பொது சுகாதார கவலைகளின் ஆதாரமாக உள்ளது. 

## மேற்கோள்கள்

பகுப்பு:மேற்கு வங்க ஆறுகள்
பகுப்பு:Coordinates on Wikidata
ஈசினோபீனியா

**ஈசினோபீனியா** (*Eosinopenia*) என்பது துகளற்ற உயிரணுக்களின் ஒரு நிலை ஆகும். இதில் இயோசினோ உயிரணுக்களின்எண்ணிக்கை இயல்பை விடக் குறைவாக உள்ளது. ஈசினோபீனியா என்பது *லுகோசைடோசிசு* பாக்டீரியா தொற்றுக்கான முன்கணிப்பு ஆகும். இது மன அழுத்த எதிர்வினைகள், குஷிங்சு சிண்ட்ரோம் அல்லது இசுடீராய்டுகளின் பயன்பாடு ஆகியவற்றால் தூண்டப்படலாம். நோயியல் காரணங்களில் தீக்காயங்கள் மற்றும் கடுமையான தொற்று ஆகியவை அடங்கும். 

## மேலும் பார்க்கவும்

* ஈசினோபிலியா
* ஹைபெரியோசினோபிலியா

## மேற்கோள்கள்

பகுப்பு:மருத்துவ கலைச்சொற்கள்
பட்டிகொண்டா சட்டமன்றத் தொகுதி

**பட்டிகொண்டா சட்டமன்றத் தொகுதி** (*Pattikonda Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதியாகும். கர்னூல் மாவட்டத்தில் உள்ள 14 சட்டமன்றத் தொகுதிகளில் இதுவும் ஒன்று.

ஒய். எஸ். ஆர். காங்கிரசு கட்சியின் கங்காட்டி ஸ்ரீதேவி இத்தொகுதியின் தற்போதைய சட்டமன்ற உறுப்பினர் ஆவார்.

## கண்ணோட்டம்
இது கர்னூல் மாவட்டத்தில் உள்ள கர்னூல், கொடுமூர், எம்மிகனூர், மந்திராலயம், அதோனி மற்றும் ஆலூர் ஆகிய ஆறு சட்டமன்றத் தொகுதிகளுடன் கர்னூல் மக்களவைத் தொகுதியின் ஒரு பகுதியாக உள்ளது.

## மண்டலங்கள்

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
ஒ.ச.நே + 06:30

thumb|300x300px| UTC+06:30: நீலம் (டிசம்பர்), ஆரஞ்சு (ஜூன்), மஞ்சள் (ஆண்டு முழுவதும்), வெளிர் நீலம் (கடல் பகுதிகள்)
**[[ஒருங்கிணைந்த அனைத்துலக நேரம்|ஒ.ச.நே]] [[மியான்மர் சீர் நேரம்|+06:30]]** என்பது ஒ.ச.நே இலிருந்து +06:30 இன் நேர ஈடுபாட்டிற்கான அடையாளங்காட்டியாகும். 

இந்த நேரம் இதில் பயன்படுத்தப்படுகிறது:

## நிலையான நேரமாக (ஆண்டு முழுவதும்)

### [[தென்கிழக்காசியா]]
*முக்கிய நகரங்கள்: [[யங்கோன்]], [[நைப்பியிதோ]], [[மண்டலை]]*

*  மியான்மர் - மியான்மர் சீர் நேரம்

### [[இந்தியப் பெருங்கடல்]]

*  கொக்கோசு (கீலிங்) தீவுகள் 

## குறிப்புகள்


பகுப்பு:ஒ.ச.நே பெயர்ச்சிகள்